**Palun kopeerige allolev tekst oma firma blanketile ja muutke/täitke punasega kohad:**

**KOOLITUSKULUDE HÜVITAMISE KOKKULEPE**

Tallinnas, 1.02.2013. a.

Sinu Firma OÜ, mida esindab juhatuse liige Lahe Mees (edaspidi Tööandja) ühelt poolt ja Robert Mesikäpp (edaspidi Töötaja) teiselt poolt, keda nimetatakse ka Poolteks leppisid kokku alljärgnevas:

1. Käesoleva kokkuleppe eesmärk on näha ette tingimused, mille alusel Tööandja teeb Töötaja koolitamiseks lisakulutusi, võrreldes Töötaja koolitamiseks tehtud mõistlike kuludega, ning aeg, mille jooksul Töötaja kohustub Tööandja juures töötama nende kulude hüvitamiseks.
2. Töötaja osaleb ajavahemikus 01.03.2013a. kuni 30.03.20103a. Tarkur OÜ poolt korraldataval finantsjuhi täienduskoolitusel.
3. Tööandja maksab Töötaja eest koolituse osalustasu 1000 eurot.
4. Töötaja kohustub Tööandja kulul koolitusel osalemise eest töötama Tööandja juures 24 kuud alates 31.03.2013. a.
5. Kui Töötaja ütleb töölepingu üles enne siduvusaja möödumist, hüvitab ta Tööandjale koolituse osalustasu proportsionaalselt siduvusaja lõpuni jäänud ajaga, välja arvatud kui töölepingu ülesütlemise põhjuseks on tööandjapoolne oluline töölepingu rikkumine.
6. Kui Tööandja ütleb töölepingu Töötajaga üles enne siduvusaja möödumist Töötajapoolse töölepingu olulise rikkumise tõttu, hüvitab Töötaja Tööandjale koolituse osalustasu proportsionaalselt siduvusaja lõpuni jäänud ajaga.
7. Kokkulepet muudetakse poolte kirjalikul kokkuleppel.
8. Kokkuleppes sätestamata küsimustes juhinduvad pooled Eesti Vabariigi õigusaktidest.
9. Kokkulepe on koostatud kahes eksemplaris, üks kummalegi poolele.
10. Kokkulepe on 01.02.20013. a. sõlmitud töölepingu nr. 01, lahutamatu lisa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tööandja Töötaja